CELEX: 32007R0373
Language: et
Date: 2007-04-02 00:00:00
Title: Komisjoni määrus (EÜ) nr 373/2007, 2. aprill 2007 , millega muudetakse ja parandatakse määrust (EÜ) nr 795/2004, millega kehtestatakse nõukogu määruses (EÜ) nr 1782/2003 sätestatud ühtse otsemaksete kava üksikasjalikud rakenduseeskirjad

3.4.2007   
            
            
               ET
            
            
               Euroopa Liidu Teataja
            
            
               L 92/13
            
         
      KOMISJONI MÄÄRUS (EÜ) nr 373/2007,
   2. aprill 2007,
   millega muudetakse ja parandatakse määrust (EÜ) nr 795/2004, millega kehtestatakse nõukogu määruses (EÜ) nr 1782/2003 sätestatud ühtse otsemaksete kava üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 60 lõike 2 teist lauset ja artikli 145 punkte c ja d,
   ning arvestades järgmist:
   
               (1)
            
            
               Komisjoni määrusega (EÜ) nr 795/2004 (2) on kehtestatud alates 2005. aastast kohaldatavad ühtse otsemaksete kava rakenduseeskirjad. Kõnealuse kava halduslik ja rakenduslik kohaldamine riiklikul tasandil on näidanud, et kava teatavates osades esineb vajadus veelgi üksikasjalikemate eeskirjade järele ning et teatavates muudes osades on olemasolevaid eeskirju vaja selgitada ja kohandada.
            
         
               (2)
            
            
               Suhkruroog võtab maa enda alla vähemalt viieks aastaks ja annab korduvat saaki, seega võib seda käsitada püsikultuurina. Määruse (EÜ) nr 1782/2003 artikli 44 lõike 2 kohaselt ei ole püsikultuuride all olevad alad üldiselt toetuskõlblikud. Siiski on määruse (EÜ) nr 795/2004 artikli 3b lõikega 2 ette nähtud, et püsikultuurid on ühtse otsemaksete kava raames toetuskõlblikud tingimusel, et nende kohta on esitatud määruse (EÜ) nr 1782/2003 artiklis 88 sätestatud taotlus energiakultuuride toetuse saamiseks.
            
         
               (3)
            
            
               Määruses (EÜ) nr 1782/2003, mida on muudetud nõukogu määrusega (EÜ) nr 319/2006, (3) on määratletud eeskirjad, milles käsitletakse suhkrupeedi, suhkruroo ja siguri puhul toodanguga sidumata toetust ning toetuse lisamist ühtsesse otsemaksete kavasse. Seepärast peaksid kõnealuste põllukultuuride all olevad alad olema toetuskõlblikud ilma energiakultuuride toetuse taotlust esitamata. Asjakohane on jätta suhkruroog välja määruse (EÜ) nr 795/2004 artikli 2 püsikultuuri mõistest ning lisada suhkruroog määruse (EÜ) nr 1782/2003 III jaotise kohaldamisel mitmeaastaste kultuuride loetellu.
            
         
               (4)
            
            
               Alates 1. jaanuarist 2007 lubatakse muuks otstarbeks kui kiu saamiseks toodetava kanepi puhul vastavalt määruse (EÜ) nr 1782/2003 artiklile 52 kasutada maad ühtse otsemaksete kava raames. Toetust tuleks maksta tingimusel, et kasutatakse teatavate sortide sertifitseeritud seemet. Seepärast tuleks määruse (EÜ) nr 795/2004 artiklit 29 vastavalt kohandada.
            
         
               (5)
            
            
               On tehtud viga määruse (EÜ) nr 795/2004 artikli 30 lõike 5 sõnastamisel, millega kehtestatakse liikmesriikidele kohustus võtta vajalikke meetmeid määruse (EÜ) nr 1782/2003 artikli 29 kohaldamiseks nende tootjate puhul, kes ebaharilikult väikese LUde arvu abil aasta osa jooksul loovad kunstlikult minimaalseks põllumajandustegevuseks nõutavad tingimused. Kõnealust kohustust tuleks kohaldada juhul, kui loomühikute (LU) arv on ebaharilikult suur. Seetõttu tuleks eespool nimetatud sätet parandada.
            
         
               (6)
            
            
               Määruse (EÜ) nr 795/2004 II lisaga on asjaomaste liikmesriikide poolt komisjonile edastatud andmete põhjal määratud kindlaks määruse (EÜ) nr 1782/2003 artikli 60 lõikes 2 osutatud keskmine hektarite arv. Malta ja Sloveenia teatasid asjaomased andmed. Seepärast on asjakohane kindlaks määrata ka hektarite arv kõnealustele liikmesriikidele.
            
         
               (7)
            
            
               Kuna suhkrupeedi, suhkruroo ja siguri puhul kohaldatakse toetuse lisamist ühtsesse otsemaksete kavasse alates 1. jaanuarist 2006, on asjakohane, et ühtse otsemaksete kava alusel suhkruroo alade toetuskõlblikkust käsitlevat muudetud sätet kohaldatakse tagasiulatuvalt samast kuupäevast.
            
         
               (8)
            
            
               Kuna määrusega (EÜ) nr 795/2004 kehtestatakse alates 1. jaanuarist 2005. aastast kohaldatava ühtse otsemaksete kava rakenduseeskirjad, tuleks artikli 30 lõike 5 parandust kohaldada alates sellest kuupäevast.
            
         
               (9)
            
            
               Seetõttu tuleks määrust (EÜ) nr 795/2004 vastavalt muuta ja parandada.
            
         
               (10)
            
            
               Käesoleva määrusega ette nähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 795/2004 muudetakse järgmiselt.
   
               1.
            
            
               Artikli 2 punkti d tabelisse lisatakse järgmine rida.
               
                           “1212 99 20
                        
                        
                           suhkruroog”
                        
                     
         
               2.
            
            
               Artiklis 29 asendatakse teine lause järgmisega.
               “Seeme sertifitseeritakse kooskõlas nõukogu direktiiviga 2002/57/EÜ (4) ja eelkõige selle artikliga 12.
            
         
               3.
            
            
               Artikli 30 lõige 5 asendatakse järgmisega.
               “5.   Liikmesriigid võtavad vajalikke meetmeid määruse (EÜ) nr 1782/2003 artikli 29 kohaldamiseks nende tootjate puhul, kes ebaharilikult suure LUde arvu abil aasta osa jooksul loovad kunstlikult minimaalseks põllumajandustegevuseks nõutavad tingimused.”
            
         
               4.
            
            
               II lisa asendatakse käesoleva määruse lisas esitatud tekstiga.
            
         Artikkel 2
   Käesolev määrus jõustub selle Euroopa Liidu Teatajas avaldamise päeval.
   Artikli 1 punkti 1 kohaldatakse alates 1. jaanuarist 2006.
   Artikli 1 punkti 2 kohaldatakse alates 1. jaanuarist 2007.
   Artikli 1 punkti 3 kohaldatakse alates 1. jaanuarist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. aprill 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 1. Määrust on viimati muudetud määrusega (EÜ) nr 2013/2006 (ELT L 384, 29.12.2006, lk 13).
   
      (2)  ELT L 141, 30.4.2004, lk 1. Määrust on viimati muudetud määrusega (EÜ) nr 1291/2006 (ELT L 236, 31.8.2006, lk 20).
   
      (3)  ELT L 58, 28.2.2006, lk 32.
   
      (4)  EÜT L 193, 20.7.2002, lk 74.”
   
      LISA
      
         
            “II LISA
            Määruse (EÜ) nr 1782/2003 artikli 60 lõikes 2 osutatud hektarite arv
            
                        Liikmesriik ja piirkonnad
                     
                     
                        Hektarite arv
                     
                  
                        TAANI
                     
                     
                        33 740
                     
                  
                        SAKSAMAA
                     
                     
                        301 849
                     
                  
                        Baden-Württemberg
                     
                     
                        18 322
                     
                  
                        Baieri
                     
                     
                        50 451
                     
                  
                        Brandenburg ja Berliin
                     
                     
                        12 910
                     
                  
                        Hessen
                     
                     
                        12 200
                     
                  
                        Alam-Saksi ja Bremen
                     
                     
                        76 347
                     
                  
                        Mecklenburg-Vorpommern
                     
                     
                        13 895
                     
                  
                        Nordrhein-Westfalen
                     
                     
                        50 767
                     
                  
                        Rheinland-Pfalz
                     
                     
                        19 733
                     
                  
                        Saarimaa
                     
                     
                        369
                     
                  
                        Saksimaa
                     
                     
                        12 590
                     
                  
                        Saksi-Anhalt
                     
                     
                        14 893
                     
                  
                        Schleswig-Holstein ja Hamburg
                     
                     
                        14 453
                     
                  
                        Tüüringi
                     
                     
                        4 919
                     
                  
                        LUKSEMBURG
                     
                     
                        705
                     
                  
                        SOOME
                     
                     
                        38 006
                     
                  
                        Piirkond A
                     
                     
                        3 425
                     
                  
                        Piirkond B–C1
                     
                     
                        23 152
                     
                  
                        Piirkond C2–C4
                     
                     
                        11 429
                     
                  
                        MALTA
                     
                     
                        3 640
                     
                  
                        SLOVEENIA
                     
                     
                        11 437
                     
                  
                        ROOTSI
                     
                     
                         
                     
                  
                        Piirkond 1
                     
                     
                        9 193
                     
                  
                        Piirkond 2
                     
                     
                        8 375
                     
                  
                        Piirkond 3
                     
                     
                        17 448
                     
                  
                        Piirkond 4
                     
                     
                        4 155
                     
                  
                        Piirkond 5
                     
                     
                        4 051
                     
                  
                        ÜHENDKUNINGRIIK
                     
                     
                         
                     
                  
                        Inglismaa (muud)
                     
                     
                        241 000
                     
                  
                        Inglismaa (Moorland SDA)
                     
                     
                        10
                     
                  
                        Inglismaa (Upland SDA)
                     
                     
                        190
                     
                  
                        Põhja-Iirimaa
                     
                     
                        8 304”